**แนวทางการกำกับ/อำนวยการในการเร่งรัดการเบิกจ่ายงบประมาณ**

**ที่ทำการปกครองจังหวัดมหาสารคาม**

**ปัญหาและอุปสรรค**

นโยบายรัฐบาลในการเร่งรัดการใช้จ่ายงบประมาณ ผลสัมฤทธิ์ของการบริหารงบประมาณของกรมการปกครองจะขึ้นอยู่กับศักยภาพในการกำกับ/อำนวยการของที่ทำการปกครองจังหวัด (76 แห่ง) และประสิทธิภาพการเบิกจ่ายของที่ทำการปกครองอำเภอ (878 แห่ง)

 -ข้อมูลที่แสดงความก้าวหน้าของการใช้จ่ายคือ รายงานการเบิกจ่ายงบประมาณในระบบ GFMis ของกรมบัญชีกลาง ซึ่งที่ทำการปกครองจังหวัด (หน่วยงานผู้เบิก) จะได้รับอนุญาตและสามารถใช้รหัสผ่าน เพื่อเข้าถึงข้อมูลและพิมพ์เอกสารรายงานออกจากระบบ

 -ที่ทำการปกครองอำเภอ มีงบประมาณที่ได้รับจัดสรรให้อำเภอจากหลายแหล่งและอำเภอไม่สามารถเข้าถึงข้อมูลระบบ GFMis ทำให้ไม่มีข้อมูลที่เป็นปัจจุบัน จึงไม่สามารถติดตามเร่งรัด/แก้ไข เรื่องการขอเบิกจ่ายของตน (รวมถึงอาจไม่ได้ประสานข้อมูลที่เป็นระบบการจ่ายตรงให้แก่เจ้าหนี้)

**วิธีการปฏิบัติปัจจุบัน**

 ที่ทำการปกครองจังหวัดส่วนใหญ่ จัดทำเอกสารรายงานผลการเบิกจ่ายจากระบบ GFMis ในช่วงปลายเดือน เพื่อแจ้งในที่ประชุมนายอำเภอ เพื่อเร่งรัดและกำกับการเบิกจ่ายซึ่งมีจุดอ่อนคือ

 1) การมอบผ่านนายอำเภอบ้างครั้งข้อมูลไม่ถึงเสมียนตราอำเภอ/ป.หน.กลุ่มบริหารงานปกครอง ทำให้เกิดช่องว่างที่ปลัดอำเภอ/จนท.ไม่ทราบหรือชะลอเรื่องไว้

 2) การที่จังหวัดแจ้งรายงานผลอำเภอช่วงปลายเดือน จะมีข้อจำกัดในการปฏิบัติของอำเภอที่ต้องเร่งรัดงานประชุมต่อเดือน และการจัดทำเอกสารการขอเบิกจ่ายของเสมียนตราอำเภอมีภารกิจมากและข้อจำกัดเวลาทำให้การเร่งรัดไม่มีผลการปฏิบัติในทันที และหากเร่งรัดก็จะเกิดผลได้เฉพาะเดือนถัดไป

 3) ปัญหาที่เสมียนตราอำเภอมีอัตราเจ้าหน้าที่น้อยไม่สามารถจัดทำแผนหรือข้อมูลควบคุม การเบิกจ่ายและอย่างไรก็ต้องใช้ข้อมูลรายงานจากระบบ GFMis ซึ่งต้องขอให้จังหวัดดำเนินการและส่งให้ ในการประชุมประจำเดือน

 4) ปัญหาที่ปลัดอำเภอ หน.งาน ซึ่งต้องเป็นผู้ปฏิบัติไม่ทราบข้อมูลการจัดสรรและเสมียนตราอำเภอไม่มีเวลาที่จะประสานหรือเร่งรัดกับเจ้าหน้าที่ผู้ปฏิบัติระดับอำเภอในช่วงต้นเดือน

- 2 -

**แนวทางการปฏิบัติของที่ทำการปกครองจังหวัดมหาสารคาม**

ที่ทำการปกครองจังหวัดจะดำเนินการจัดทำรายงานความก้าวหน้าการเบิกจ่ายจากข้อมูลระบบ GFMIS ให้เป็นปัจจุบันเดือนละ 2 ครั้ง (กลางเดือนและปลายเดือน)

 1) นำเสนอต่อปลัดจังหวัด เพื่อทราบและเร่งรัดตรงต่อนายอำเภอ เดือนละ 2 ครั้ง

 2) เอกสารรายงานดังกล่าว ป.หน.กลุ่มบริหารงานปกครอง จะตรวจสอบกับเสมียนตราอำเภอ เพื่อตรวจสอบกับปลัดอำเภอ/หน.งานที่รับผิดชอบ

 3) การมีข้อมูลความก้าวหน้า ณ ช่วงกลางเดือนจะทำให้ปลัดอำเภอเจ้าของงานและเสมียนตราอำเภอมีเวลาที่จะเร่งรัด 2 สัปดาห์ก่อนสิ้นเดือน และจะปรากฏผลการเร่งรัดให้นายอำเภอ และผู้เกี่ยวข้องทราบ ในรายงานช่วงปลายเดือน

**ข้อดี**

1) การที่จังหวัดตรวจสอบและจัดทำเอกสารรายงาน 2 ครั้ง ก็เป็นการเพิ่มความถี่ในการกำกับ/เร่งรัด

 2) การได้ข้อมูลรายงานช่วงกลางเดือนทำให้เสมียนตราอำเภอและจนท.ผู้รับผิดชอบงานสามารถดำเนินการเร่งรัดแก้ไขได้ก่อนกำหนดสิ้นเดือน

 3) สามารถตรวจสอบผลการเร่งรัดได้จากการเปลี่ยนแปลงที่เกิดขึ้น จากรายงานช่วงกลางเดือนเปรียบเทียบกับรายงานช่วงปลายเดือน ซึ่งปลัดจังหวัดและนายอำเภอจะได้มีข้อมูลในการประชุมผู้บริหารประจำเดือนและสามารถนำปัญหาข้อขัดข้อง เพื่อหารือระหว่างจังหวัด อำเภอ ได้อย่างมีประสิทธิภาพ

ขณะนี้มีจังหวัดที่ทราบและเตรียมใช้แนวทางเดียวกันกับที่ทำการปกครองจังหวัดมหาสารคามคือ

 -จังหวัดอุดรธานี

 -จังหวัดกาฬสินธุ์

 -จังหวัดหนองคาย

**จาก ผต.ปค.เขต 10,12**